ΓΡΑΠΤΗ ΕΡΩΤΗΣΗ E-1502/03

υποβολή: Kathleen Van Brempt (PSE) προς την Επιτροπή

(5 Μαΐου 2003)

Θέμα: Δυνατότητα μεταφοράς αριθμών τραπεζικών λογαριασμών

Η δυνατότητα μεταφοράς αριθμών κινητών τηλεφώνων αποτελεί ασφαλώς επιτυχία. Στο Βέλγιο δεκάδες χιλιάδες χρήστες επωφελήθηκαν από τη δυνατότητα να επιλέξουν άλλο φορέα παροχήςπηρεσιών διατηρώντας τον ίδιο αριθμό τηλεφώνου. Όλο και περισσότερο ακούγεται η παράκληση να εισαχθεί, κατά το παράδειγμα της πρωτοβουλίας αυτής, το ίδιο σύστημα για τους αριθμούς τραπεζικών λογαριασμών. Έτσι οι πελάτες που αλλάζουν τράπεζα θα μπορούν να διατηρούν τον ίδιο αριθμό λογαριασμού.

Ποια είναι η άποψη της Επιτροπής σχετικά με το θέμα αυτό·

Προτίθεται άραγε η Επιτροπή να αναλάβει πρωτοβουλίες για την καθιέρωση της δυνατότητας μεταφοράς των αριθμών τραπεζικών λογαριασμών· Εάν ναι, πότε και μπορεί η Επιτροπή να παράσχει περισσότερες λεπτομέρειες σχετικώς·

Απάντηση του κ. Bolkestein εξ ονόματος της Επιτροπής

(9 Ιουλίου 2003)

Οιπηρεσίες της Επιτροπής έχουν εξετάσει, με διάφορες ευκαιρίες, το ζήτημα της δυνατότητας μεταφοράς αριθμών τραπεζικών λογαριασμών. Υπό τις παρούσες συνθήκες δεν είναι δυνατό να ισχύσουν για τους τραπεζικούς λογαριασμούς όσα ισχύουν στον τομέα των αριθμών κινητών τηλεφώνων. Ωστόσο, πιθανώς ναπάρχουν άλλα μέσα που οδηγούν στο ίδιο αποτέλεσμα.

Η Επιτροπή σκοπεύει να προτείνει ένα νέο νομικό πλαίσιο για τις πληρωμές στην εσωτερική αγορά. Στα διάφορα έγγραφα συζήτησης που δημοσιεύτηκαν στο πλαίσιο της προετοιμασίας του εν λόγω σχεδίου, τέθηκε το ζήτημα της δυνατότητας μεταφοράς.

Μέχρις στιγμής μπορούν να διατυπωθούν οι ακόλουθες παρατηρήσεις:

- Πρώτον, η δυνατότητα μεταφοράς αριθμών τραπεζικών λογαριασμών είναι λιγότερο χρήσιμη στο βαθμό που ο πελάτης δίνει τον αριθμό του σε περιορισμένο μόνο αριθμό ανταποκριτών, κυρίως δε σε εκείνους που πραγματοποιούν εμβάσματα στον λογαριασμό του. Η δυνατότητα μεταφοράς, επομένως, δεν θα ρύθμιζε το θέμα των μόνιμων εντολών·

- Δεύτερον, είναι πολύ δύσκολο να εφαρμοστεί η δυνατότητα μεταφοράς επειδή δενπάρχει προς το παρόν μία πραγματική διεθνής αρίθμηση των τραπεζικών λογαριασμών, αντίθετα με όσα ισχύουν για τους αριθμούς τηλεφώνων. Ο αριθμός τραπεζικού λογαριασμού μίας χώρας δεν διαρθρώνεται κατά τον ίδιο τρόπο και δεν περιέχει τις ίδιες πληροφορίες με τον αριθμό της γειτονικής χώρας·

- Τέλος, οι εμπεριστατωμένες μελέτες που διεξάχθηκαν στις Κάτω Χώρες και στο Ηνωμένο Βασίλειο για την καθιέρωση της δυνατότητας μεταφοράς σε εθνικό επίπεδο, κατέληξαν στο συμπέρασμα ότι το μέτρο αυτό θα ήταν εξαιρετικά δαπανηρό.

Παρόλα αυτά, πρέπει να συνεχιστεί η επιδίωξη του στόχου της δυνατότητας μεταφοράς και συγκεκριμένα: να διευκολυνθεί η κινητικότητα του πελάτη ώστε να μπορεί να αλλάζει τράπεζα και κατά τον τρόπο αυτό να αξιοποιεί πραγματικά τα οφέλη που προκύπτουν από την ενίσχυση του ανταγωνισμού στην εσωτερική αγορά. Μπορούν να αναληφθούν πρωτοβουλίες στον τομέα της κινητικότητας που θα διευκολύνουν την αλλαγή τράπεζας. Για παράδειγμα, είναι εφικτό η παλαιά τράπεζα να διαβιβάζει στην νέα τράπεζα όλες τις πληροφορίες που αφορούν τις διάφορες αυτόματες αναλήψεις ή τις μόνιμες εντολές, ώστε να αποφεύγεται τυχόν διακοπή στις παρεχόμενεςπηρεσίες.

Η Επιτροπή πρέπει, κατ'αρχήν, να εκδώσει ανακοίνωση σχετικά με το νέο νομικό πλαίσιο για τις πληρωμές. Η ανακοίνωση αυτή θα εξετάζει τα θέματα της δυνατότητας μεταφοράς τραπεζικών λογαριασμών και της κινητικότητας των πελατών. Μόλις εκδοθεί η ανακοίνωση αυτή, αντίγραφό της θα διαβιβαστεί στον αξιότιμο βουλευτή καθώς και στη Γραμματεία του Κοινοβουλίου.